Handicap ændringer pr. 1. januar 2025

Indførelse af 9-hullers Course Rating.
Med virkning fra 2025 vil en banerating være opdelt i en rating for for-9, en rating for bag-9 og en
samlet 18-hullers rating, hvor vi indtil nu kun har haft en samlet 18-hullers rating. Det betyder med
andre ord, at du får et 9-hullers-scorekort med ud, hvis du vælger at spille 9 huller, eller et
scorekort til 18 huller, hvis det er det, du har planlagt.

For spilleren har det betydning for det tildelte spillehandicap, da ratingen ofte er forskellig for for-
9 og bag-9. Hvis vi eksempelvis i dag spiller 9 huller, får vi halvdelen af 18-hullers spillehandicappet
– lad os sige 10, hvis vi samlet har 20 slag tildelt. Men fremover vil vi altså kunne få 11 slag med ud
på for-9, hvis vi vælger denne til vores 9-hullers runde, og hvis for-9 er ratet “sværere” end bag-9.

Ny metode til opskalering til 18-hullers Handicapresultat.
Med virkning fra 1. januar 2025 ændres metoden for, hvordan man opskalerer en 9-hullers runde
(eller en afbrudt 18-hullers runde) til et 18-hullers Handicapresultat. Beregningen forudsætter, at
9-hullers ratings er indført. I dag opskaleres en 9-hullers runde ved at tillægge 17 point på de 9
ikke-spillede huller på 18-hullers banen. Og en runde, der eksempelvis er afbrudt efter 13 huller,
tillægges 1 point på første ikke-spillede hul og 2 point på resten.
Fremover vil der i stedet blive beregnet et “Forventet Handicapresultat”, som bl.a. også baserer
sig på spillerens handicap. Der vil således blive beregnet et forskelligt resultat for spillere med
forskelligt handicap.

Handicapudvalget